lil Tbissimtli bħal berqa fid-dalma Ridt nilħqek, u kien bħal li kieku Ridt inħaddan is-sema. Kull fejn kien hemm il-leħħa tiegħek Dawlek 'l għajnejja; U fejn il-leħħa ntfiet jew għabet malli deherli li ħaddantha. lew nemnmet — Melodija li ssaħħar u tfernez l-moħħ, mingħajr ma qatt taqsam ix-xefaq Lejn baħar it-tifkira — Ma ħallietx ħlief il-baħħ imtertaq, għeri Għall-vleġeġ werżqu daħkanin daħk ta' stmerrija, u lili, baħħ mal-baħħ, ħallietni nilheġ Bħal ruħ bla sabar. Għaddejt bħal leħħa f'sema ċomb U jien stennejtek U għadni nistenniek f'salib it-toroq. U nibqa' nistenniek i Għad li jien naf li meta nħaddnek miegħi Dik it-tħaddina tħożż is-sing li jofroq l-magħruf mill-moħġaġ, fejn hemm moħbija It-tweġiba tal-aħħar mistoqsija. Salib it-toroq għal salib it-toroq, U hekk, minn jum għal jum, minn siegħa għal siegħa, Sa ma ġġorrni mal-leħħa ta' sbuħitek Fejn triq il-jiem Taħbat mat-triq li tterraq mingħajr tmiem.